તેનું ઘર એટલે એક સાવ નાની ઓરડી, જ્યાં સૂર્યનો પ્રકાશ તો દૂર, ક્યાંયથી બહારની હવા પણ આવતી ન હતી. માતાનું દૂધ ન મળતા તેનો શારીરિક વિકાસ અન્ય બાળકોની સરખામણીમાં ઘણો ધીમો હતો. તે થોડી મોટી થઇ એટલે તેને મોટી ઓરડીમાં રાખવામાં આવી જ્યાં તેના જેવી અને તેનાથી થોડી મોટી ઉંમરની દીકરીઓ હતી. તેઓની સાથે કેવી રીતે હળીમળીને રહેવું તે ગાયત્રીને આવડતું ન હતું. સાંકળેથી તેઓ બંધાયેલા રહેતા એટલે બહુ ફરક પણ પડતો ન હતો.